LV Eiropas Savienības Oficiālais Vēstnesis C 130/2

Informācijas kopsavilkums saistībā ar “Wijziging van de Vergoedingsregeling voor uittreding van vissers uit de visserij 2002” [Grozījumi 2002. gada kompensāciju shēmā zvejniekiem, kas beidz nodarboties ar zveju] saskaņā ar Komisijas Regulu (EK) Nr. 1595/2004 par EK Līguma 87. un 88. panta piemērošanu valsts atbalstam, ko piešķir maziem un vidējiem uzņēmumiem, kuri nodarbojas ar zvejniecības produktu ražošanu, pārstrādi un tirdzniecību (OV L 291, 14.9.2004.)

(2006/C 130/02)

(Dokuments attiecas uz EEZ)

Paskaidrojums: Padomes 1999. gada 17. decembra Regulā (EK) Nr. 2792/1999, kas nosaka sīki izstrādātus Kopienas noteikumus un kārtību attiecībā uz struktūrpalīdzību zivsaimniecības nozarē (OV L 337, 30.12.1999.) — tā sauktajā ZVFI regulā ir paredzēta iespēja veikt sociālekonomiskos pasākumus. Šādus pasākumus ir nepieciešams veikt arī nesen veiktas pārstrukturēšanas (2005. gada septembrī) rezultātā.

Grozījumi 2002. gada kompensāciju shēmā zvejniekiem, kas beidz nodarboties ar zveju, ir pilnīgā saskaņā ar ZVFI regulas 12. pantu gan attiecībā uz noteikumiem, gan uz piešķiramo subsīdiju apmēru.

Nīderlande ir sadalīta divos rajonos: Flevolande — tā saucamais 1. mērķa reģions un parējā Nīderlandes teritorija. Flevolandē atrodas Urk municipalitāte, kas ir svarīga valsts osta zvejas kuģiem. Tā kā Flevolandes ZVFI sociālo pasākumu budžets zvejas kuģu apkalpes locekļiem jau ir izmantots, vairs nav atlikuši līdzekļi sociālo pasākumu līdzfinansēšanai šajā 1. mērķa reģionā. Tādējādi subsīdijas Urk dzīvojošajiem apkalpes locekļiem netiks līdzfinansētas no FIOV, bet pilnībā finansētas no valsts līdzekļiem.

2002. gada kompensāciju shēma zvejniekiem, kas beidz nodarboties ar zveju, ir valsts atbalsta shēma, kas pieejama ne vien Urk dzīvojošajiem, bet arī pārējiem zvejniekiem. Šīs shēmas kopējā budžeta summa ir 1,8 miljoni EUR. Tomēr šis paziņojums par valsts atbalstu attiecas tikai uz atbalstu, ko subsīdijas veidā piešķir Urk dzīvojošiem zvejniekiem.

Kompensāciju shēma ir saskaņā ne vien ar tā sauktās ZVFI regulas 12. pantu, bet arī ar Regulas (EK) Nr. 1595/2004 pārējiem noteikumiem. Atbalsta shēmas noteikumi ir piemērojami maziem un vidējiem uzņēmumiem, un gada atbalsta summa uz vienu atbalsta saņēmēju nepārsniedz 1 miljonu EUR.

Vēl jāpiezīmē, ka 2002. gada kompensāciju shēma zvejniekiem, kas beidz nodarboties ar zveju, ir pieteikta kā atbalsta pasākums (Nr. 87/2002). Šo atbalsta pasākumu veido, tikai izdarot grozījumus minētajā atbalsta shēmā, tomēr tas ir jauns atbalsta pasākums.

Dalībvalsts: Nīderlande

Atbalsta Nr.: XF 2/2006

Reģions: Flevolandes province ar Urk kā svarīgāko valsts zvejas kuģu ostu

Atbalsta shēmas nosaukums: Wijziging van de vergoedingsregeling voor uittreding van vissers uit de visserij 2002, waarbij deze aanmelding alleen betrekking heeft op de subsidie voor opvarenden van vaartuigen met Urk als thuishaven (Grozījumi 2002. gada kompensāciju shēmā zvejniekiem, kas beidz nodarboties ar zveju; šis paziņojums attiecas vienīgi uz subsīdijām to zvejas kuģu apkalpes locekļiem, kuru piederības osta ir Urk)

Juridiskais pamats: Regeling van de Minister van Landbouw, Natuur en Voedselkwaliteit van 10 februari 2006, TRCJZ/2005/3704, houdende wijziging van de Vergoedingsregeling voor uittreding van vissers uit de visserij 2002, Stcrt. 2006, 37

Saskaņā ar atbalsta shēmu plānotie gada izdevumi: Kopējā visai Nīderlandei pieejamā summa sociālajiem pasākumiem kas paredzēti zvejniekiem, kas beidz nodarboties ar zveju, ir 1 800 000 EUR. Summa, kas nepieciešama sociālajiem pasākumiem to zvejas kuģu apkalpes locekļiem, kuru piederības osta ir Urk, atkarīga no tā, cik Urk zvejnieku iesniegs pieteikumus, pirms būs sasniegts subsīdiju limits 1 800 000 EUR

Atbalsta maksimālā intensitāte: Priekšlaicīga jūras zvejas darbības izbeigšana: maksimālā summa ir 500 EUR par katru kalendāro mēnesi laika posmā, kas sākas darba vai partnerības nolīguma izbeigšanas mēneša pirmajā dienā un beidzas tā mēneša pirmajā dienā, kad attiecīgā persona sasniedz 65 gadu vecumu.

Tas attiecas uz personām, kas 2006. gada 1. janvārī ir sasniegušas vismaz 56, bet vēl nav sasniegušas 65 gadu vecumu.

Vienreizējs atbalsts, ja zvejnieks beidz savu profesionālo darbību kuģa, uz kura viņš ir strādājis, rekonstrukcijas rezultātā: 5 000 EUR

Zvejniekam ir jābūt ne vecākam par 55 gadiem.

Vienreizēja subsīdija par dalību pārkvalifikācijas kursos, ja zvejnieks beidz savu profesionālo darbību kuģa, uz kura viņš ir strādājis, rekonstrukcijas rezultātā: vienāda ar faktiskajām pārkvalifikācijas kursu dalības izmaksām, maksimālā summa: 7 500 EUR.

Zvejniekam ir jābūt ne vecākam par 55 gadiem

Īstenošanas datums: No 2006. gada 1. marta

Atbalsta shēmas vai individuālā atbalsta ilgums: Līdz 2008. gada jūlijam ieskaitot

Atbalsta mērķis: Pamatojoties uz grozījumiem 2002. gada kompensāciju shēmā zvejniekiem, kas beidz nodarboties ar zveju, subsīdiju var piešķirt zvejniekiem, kas beidz savu darbību jūras zvejas nozarē.

Tas var būt noticis kuģa, uz kura zvejnieks ir strādājis, rekonstrukcijas rezultātā. 2005. gada septembrī tika uzsākta 2005. gada jūras zvejas jaudas samazināšanas shēma, uz kuru pamatojoties, zvejas kuģu īpašnieki varēja pieprasīt subsīdiju, ja tie pilnībā izbeidza savu darbību zvejas jomā. Zvejas Kuģa rekonstrukcijas rezultātā zvejnieki, kas uz tā strādā, vienmēr zaudē darbu. Šās atbalsta shēmas mērķis ir kompensēt tā rezultātā radušos ienākumu zudumu.

Zvejnieks var pretendēt uz atbalstu par priekšlaicīgu zvejas darbības izbeigšanu arī tad, ja kuģis, uz kura viņš strādā, tiek rekonstruēts.

Zvejnieks, kurš minētās rekonstrukcijas rezultātā ir palicis bez darba, var arī pieprasīt subsīdiju dalībai pārkvalifikācijas kursos, lai varētu strādāt citos saimniecības sektoros.

Visi pasākumi sniedz ieguldījumu flotes pārstrukturēšanā.

Norādīt, kurš no pantiem (4.-12. pants) tiek piemērots, un attiecīgās attaisnotās izmaksas, kas tiek segtas saskaņā ar shēmu vai individuālo atbalstu:

12. pants

Sociālekonomiskie pasākumi: Atbalsts priekšlaicīgas zvejas darbības pārtraukšanas gadījumā un fiksētas individuālās piemaksas, kas atbilst Regulas (EK) Nr. 2892/1999 12. panta 1. un 2. punktam, 12. panta 3. punkta a), b) un c) apakšpunktam, 12. panta 4. punkta a) līdz e) apakšpunktam un šīs regulas III pielikumam, ir saderīgi ar Kopienas tirgu Līguma 87. panta 3. punkta c) apakšpunkta nozīmē un atbrīvoti no Līguma 88. panta 3. punktā noteiktā paziņošanas pienākuma, ja atbalsta summa, kas izteikta subsīdijas ekvivalentā, nepārsniedz minētās regulas IV pielikumā šāda veida atbalstam noteikto kopējo valsts un Kopienas subsīdiju summu.

Attiecīgo attaisnoto izmaksu maksimālā summa ir 1 800 000 EUR. Tas, kādu proporcionālo daļu no šīs summas kompensēs pieteikumu iesniedzējiem no Urk, ir atkarīgs no pieteikumu iesniedzēju skaita līdz piešķiramo subsīdiju limita sasniegšanas brīdim.

Attiecīgā(-ās) nozare(-es): Jūras zveja

Piešķīrējas iestādes nosaukums un adrese:

Ministerie van Landbouw, Natuur en Voedselkwaliteit, Directie Visserij Postbus 20401 2500 EK 's–Gravenhage Nederland

Tīmekļa vietne: www.hetlnvloket.nl

ieteicams izmantot meklēšanas funkciju

Cita informācija:

Uzvārds: H.C. Huijer Adrese: Postbus 20401, 2500 EK Den Haag Tālrunis: (31-70) 378 43 87 Fakss: (31-70) 378 61 27 E-pasta adrese: h.c.huijer@minlnv.nl

Atbildīgā kontaktpersona Pastāvīgajā pārstāvniecībā